"Seda limit Holdem metamängu, mis meil seal toimus, näen ma ilmselt paar päeva uneski," võttis värske Eesti meister esikohaduelli kokku. "Heale vastasele kaotamine ei ole häbiasi," tõdes Kuldkepp, kes jäi oma mänguga samuti rahule. Kolmanda koha sai Tallinna EPT põhiturniiri kümnes mees Vallo Maidla (752 eurot), neljanda tulevikutegija Raido Õunapuu, viienda Eesti läbi aegade edukaim turniirimängija Imre Leibold ning kuuenda  kogenud mängumees Revo Kink.